परीक्षा के पहले गणित का पर्चा लीक अधिकारी बोले- हमें नहीं मिला सबूत
सोमवार सुबह होने वाला कक्षा दसवीं का गणित का पर्चा परीक्षा के पहले ही लीक हो गया। परीक्षा के पहले छात्रों के बीच ये पर्चा पहुंच गया। जब शिक्षा विभाग के अधिकारियों को जानकारी मिली वे केंद्रों के बाहर भटकते रहे लेकिन उन्हें इस बारे में कोई सबूत नहीं मिला। अधिकारियों का कहना है कि पर्चा लीक हुआ है इसकी कोई शिकायत नहीं मिली है। न कोई प्रमाण हमें मिला है। इसलिए बोर्ड को कोई जानकारी नहीं भेजी है। हालांकि शहर के छात्र-छात्राएं जब परीक्षा देकर केंद्रों से बाहर आए तो पर्चा लीक होने की बात कही। छात्रों का कहना था कि परीक्षा के पहले ही कई छात्र एकत्रित होकर पर्चा देख रहे थे। पहले आए पर्चे और परीक्षा के पर्चे में कोई ज्यादा अंतर नहीं था। अधिकारियों का कहना है कि परीक्षा के पहले कई छात्र-छात्राएं एकत्रित होकर चर्चा कर रहे थे। जब मौके पर टीम के सदस्य पहुंचे तो कई जानकारी नहीं मिली।
नहीं मिला कोई सबूत
जिला शिक्षाधिकारी एचएन नेमा ने बताया कि सोमवार को गणित विषय का पेपर था। परीक्षा के पहले पर्चा लीक होने की अफवाह उड़ी थी। कई केंद्रों के बाहर एकत्रित छात्र-छात्राओं से जानकारी ली लेकिन इस बारे में कोई न कोई प्रमाण मिला न शिकायत।
hin_Deva hin_Deva hin_Deva hin_Deva